alexandrainst/scandi-wiki huggingface dataset:
Dmitrov

Dmitrov (russisk Дмитров) er ein by i Moskva oblast i Russland med om lag 60 000 innbyggjarar. Han ligg ved elva Jakhroma, om lag 65 km nord for Moskva.

Historie 

Dmitrov vart grunnlagt i 1154 av fyrst Jurij Dolgorukij, langt inne i skogane nord for Moskva, på staden der son hans Vsevolod vart fødd. Bynamnet kjem frå Vsevolod sin vernehelgen, Demetrius av Thessaloniki.

På 1200-talet markerte byen staden der grensene til fyrstedøma Moskva, Tver og Pereslavl-Zalesskij møter kvarandre. Dmitrov sjølv høyrte til fyrstane av Galitsj-Merskij, som låg mykje lengre nord. I 1364 vart byen innlemma i Storfyrstedømet Moskva. Både Dmitrij Donskoj og sonesonen hans Vasilij II tildelte Dmitrov som ein apanasje til sine yngre søner, slik at byen tidvis var eit sjølvstendig lite fyrstedøme under desse storfyrste-sønene.

Under Ivan III sin son Jurij Ivanovitsj (1503–1533) starta «gullalderen» til Dmitrov. Det var under hans styre at den svartkupla Maria Himmelfart-katedralen i kreml og den mindre klosterkatedralen Boris og Gleb vart bygt. Byen hamna så under bror til Jurij, Andrej av Staritsa. I 1569 vart han fråteken Vladimir av Staritsa og lagt under opritsjnina og gjekk etter dette inn i ein periode med tilbakegang. Byen vart ytterlegare råka under problemtida, då han vart plyndra av polakkane.

Dmitrov fekk byrettar i 1781 og byen har frå slutten av 1700-talet vore ein industriby. Napoleon sine tropper var ei kort stund i byen i 1812, men trekte seg ut då russiske styrkar var på veg. Etter bygginga av jernbanen frå Moskva til Kimry på byrjinga av 1900-talet vart byen langt viktigare. 
29. november 1941 vart tyske styrkar stogga sør for byen og dei klarte aldri å erobra han. Anarkistfyrsten Peter Kropotkin var sine siste år i byen.

I 2005 vann Dmitrov førsteplassen i klassen for byar under 100 000 innbyggjarar i ein landsomfattande konkurranse for å kåre den mest veldrivne byen i Russland.

Attraksjonar 
Dmitrov har sin eigen Kreml, som på 1930-talet vart grave ut av sovjetiske arkeologar. I kreml ligg mellom anna Maria himmelfart-katedralen (bygt 1509 - 33). I Dmitrov finst òg tre kloster; Boris og Gleb-klosteret (kjent frå 1472), St. Nikolai-klosteret og Jomfrufødsel-klosteret. Alle tre vart bygt på 1500-talet

Om vinteren vert det store utforma store isskulpturar i sentrum.

Transport 
Dmitrov ligg ved Moskva-kanalen og har jernbanesamband sørover til Moskva, austover til Sergijev Posad og nordover til fleire andre byar, som Dubna, Kimry og Uglitsj.

Høgare utdanning 
 Fakultet av Moskva statlege tekniske universitet, MAMI
 Dmitrov-filialen av Det statlege tekniske universitetet Astrakhan

Kjente personar frå Dmitrov 
 Pjotr Kropotkin (1842–1921), anarkist
 Vladimir Besobrasov (1828–1889), nasjonaløkonom, døydde i Dmitrov

Bakgrunnsstoff 
 Nettstad om Dmitrov (russisk)
 Dmitrov på MojGorod.ru (russisk)

Kjelder 

 Denne artikkelen bygger på «Dmitrov» frå , den 17. januar 2009. 
 

Busetnader grunnlagde på 1100-talet
Marinius

Marinius eler Marinus er eit gutenamn som kjem frå latin og tyder 'høyrer til havet'.

Bruken av namnet i Noreg 
Namnet var temmeleg mykje bruka rundt førre hundreårsskifte, men vert lite bruka i dag.

 I folketeljinga frå 1801 var ingen listeførte med dette namnet..
 I 1900 var 1496 gutar listeførte med namnet i formene Marineus, Marinius, Marinjus, Marinnius, Marinsjus, Marintius, Marinus
 I 2008 har 32 gutar Marinius som første fornamn, 23 heiter Marinus

Annan bruk av namnet 
 Marinus er artsnamnet til svartbaken, Larus marinus.

Kjelder 
 Olav Veka: Namneboka, Det Norske Samlaget 1991 ISBN 82-521-3604-4

Sjå òg 

 Folketeljingar i Digitalarkivet

Mannsnamn
Førenamn av latinsk opphav
Sebastian

Sebastian er eit mannsnamn som tyder 'opphøgd, som krever vørdnad', av gresk  sebastós , eller 'mann frå Sebastia'. Sebastia (Σεβάστεια) var det greske namnet på byen som no ligg i Tyrkia og heiter Sivas.

Sebastian har namnedag i Noreg, Danmark og Sverige den 20. januar.  

Kortformer av namnet er Seb, Sepi, Seppo, Bas og Bastian.

Bruken av namnet i Noreg
Namnet var lite bruke i Noreg fram til 1970, men frå utpå 1980-åra steig populariteten til namnet kraftig.
I folketeljinga i 1801 vart 9 manntalsførte med namnet Sebastian
I folketeljinga i 1900 vart 12 manntalsførte med dette namnet   
I 2008 var det 5273 som hadde Sebastian til første førenamn

Kjende personer med namnet

Heilage Sebastian (d. 287), katolsk helgen
Johann Sebastian Bach (1685-1750), tysk komponist
Johan Sebastian Welhaven (1807-1873), norsk forfattar
Sebastian Kneipp (1821-1897), bayersk prest og terapeut, kjend for kneippkuren og kneippbrødet
Sebastien Loeb (f. 1974), fransk rallyførar
Sebastián Abreu (f. 1976) uruguayansk fotballspelar
Sébastien Squillaci (f. 1980), fransk fotballspelar
Sebastián Eguren (f. 1981), uruguayansk fotballspelar
Sebastian Mila (f. 1982), polsk fotballspelar
Sebastián Fernández (f. 1985), uruguayansk fotballspelar

Kjelder

 Olav Veka 1991:  Namneboka, Det Norske Samlaget

  Folketeljingar i Digitalarkivet

mannsnamn
førenamn av gresk opphav
Pavlovskij Posad

Pavlovskij Posad (russisk Па́вловский Поса́д) er ein by i Moskva oblast i Russland. Han ligg rundt 70 km aust for Moskva, ved samløpet av elvane Kljazma og Vokhna. Jernbanelinja Moskva–Vladimir går gjennom byen.

Historie 

Byen oppstod som landsbyen Pavlovo alt i 1328. På 1700-talet utvikla det seg her ein tekstilindustri som i løpet av åre gav byen eit godt rykte. Dette førte til ein næringslivsmessig oppsving, gjennom handel med varene som vart produsert her. I 1844 vart Pavlovo slått saman med nokre nærliggande landsbyar og fekk bystatus under det nye namnet Pavlovskij Posad. Fram til byrjinga av 1900-talet voks byen gjennom ytterlegare industriskipingar, hovudsakleg tekstilfabrikkar.

Heilt frå starten låg landsbyen på jordområda til klosteret Troitse-Sergijeva Lavra i Den russisk-ortodokse kyrkja. Seinare (frå midten av 1600-talet) hamna landområdet inn under staten. På grunn av denne spesielle forhistoria var Pavlovskij Posad aldri underlagt det russiske liveigenskapet.

Økonomi og industri 
Tekstilindustrien er framleis den viktigaste industrien i dagens Pavlovskij Posad. Etter Sovjetunionen kollapsa og fram til i dag har tekstilindustrien i Russland vore i dårleg forfatning, sidan konkurransen med asiatiske land var for sterk og kom for brått for særs mange føretak og mange bukka under. Derimot var det enkelte fabrikkar som overlevde gjennom å finne smale produktnisjer som dei spesialiserte seg på. Den mest kjende fabrikken i Pavlovskij Posad - Pavlovo-Posadskaja Manufaktura produserer framleis tradisjonelle russiske skaut og sjal og sidan han er den einaste fabrikken som masseproduserer sjal i Russland så ser den finansielle fremtida lys ut for fabrikken. Andre fabrikkar overlevde ved å konsentrere seg om brannslokkingsutstyr (som brannslangar), medan andre produserer liturgiske klede for ortodokse prester.

Bakgrunnsstoff 
 Uoffisielt nettstad for byen (russisk)
 Pavlovo-Posadskaja Manufaktura (russisk, engelsk)

Kjelder 
 Denne artikkelen bygger på «Pavlovskij Posad» frå , den 17. januar 2009. 
 

Busetnader grunnlagde i 1320-åra
Salsk

Salsk (russisk Сальск) er ein by i Rostov oblast i Russland med om lag 60 000 innbyggjarar. Han ligg ved elva Srednij Jegorlyk, ei sideelv til Manytsj, rundt 160 km søraust for Rostov-na-Donu. 

Han vart grunnlagt i 1830 som Torgovaja (russisk Торго́вая) og i 1899 opna ein jernbanestasjon her. Han fekk bystatus og det noverande namnet sitt i 1926.

Kjelder 
 Denne artikkelen bygger på «Salsk» frå , den 17. januar 2009. 
 

Busetnader grunnlagde i 1830
Byar i Rostov oblast
Bastian

Bastian er ei kortform av mannsnamnet Sebastian som tyder 'opphøgd, som krever vørdnad', av gresk sebastós , eller 'mann frå Sebastia' (Sivas). 

Bastian har norsk namnedag den 20. januar.

Bruken av namnet i Noreg 
 I folketeljinga i 1801 vart 62 manntalsførte med namnet Bastian
 I folketeljinga i 1900 vart 238 manntalsførte med dette namnet , meir enn halvparten i Møre og Romsdal 
 I 2008 var det 297 som hadde Bastian til første førenamn

Kjende personar med namnet 
 Bastian Schweinsteiger (f. 1984), tysk fotballspelar

Annan bruk 
 Politimester Bastian i Folk og røvere i Kardemommeby av Torbjørn Egner
 Bastianprisen, norsk omsetjarpris

Kjelder 
 Olav Veka 1991: Namneboka, Det Norske Samlaget

 Folketeljingar i Digitalarkivet

Mannsnamn
Førenamn av gresk opphav
Prokhladnyj

Prokhladnyj (russisk Прохладный) er ein by i Republikken Kabardino-Balkaria i Russland med om lag 60 000 innbyggjarar. Han ligg ved elva Malka, rundt 40 km nordaust for Naltsjik. 

Han vart grunnlagt i 1765 og fekk bystatus i 1937.

Bakgrunnsstoff 
 Info om Prokhladnyj  (russisk)

Busetnader grunnlagde i 1765
Vyksa

Vyksa (russisk Выкса) er ein by i Nizjegorod oblast i Russland med om lag 60 000 innbyggjarar. Byen ligg ved elva Oka, rundt 160 km sørvest for Nizjnij Novgorod (vegavstand 186 km). 

Busetnaden vart grunnlagt i 1767 og han fekk bystatus i 1934.

Kjelder 
 Denne artikkelen bygger på «Vyksa» frå , den 17. januar 2009.

Bakgrunnsstoff 
 Vyksa Stålverk 

Busetnader grunnlagde i 1767
Fabian

Fabian er ei eit mannsnamn, av eit latinsk slektsnamn med ukjend tyding, kanskje faba , ' bønne ' .

Fabian har namnedag 20. januar.

Bruken av namnet i Noreg
Fabian var eit sjeldant namn i Noreg fram til 1980, frå då av steig namnet kraftig i popularitet
I folketeljinga i 1801 vart 11 manntalsførte med namnet Fabian, meir enn halvparten i Søndre Bergenhus 
I folketeljinga i 1900 vart 9 manntalsførte med dette namnet 
I 2008 er det 763 som har Fabian til første førenamn

Kjende personer med namnet
Pave Fabian (d. 250)
Fabian Gottlieb von Bellingshausen (1778 - 1852), russisk oppdagar
Fabian Stang, (f. 1955) norsk politikar

Sjå òg:

  Folketeljingar i Digitalarkivet

Andre kjelder:
 Olav Veka 1991:  Namneboka, Det Norske Samlaget ISBN 82-521-3604-4

mannsnamn
førenamn av latinsk opphav
Sjtsjokino

Sjtsjokino (russisk Щёкино) er ein by i Tula oblast i Russland med om lag 60 000 innbyggjarar. Han ligg rundt 25 km sør for Tula. 

Sjtsjokino vart grunnlagt i 1870 i samband med utbygginga av førekomstar av brunkol. Han fekk bystatus i 1938.

Kjelder 
 Denne artikkelen bygger på «Sjtsjokino» frå , den 17. januar 2009. 
 

Busetnader grunnlagde i 1870
Narr

Narr var ein person som i mellomalderen var tilsett ved kongelege hoff og som hadde som oppgåve å finna på tåpelege sprell for å mora kongen og dei andre ved hoffet.

Sjå òg 
 Gjøglar
 Komikar

Underhaldning
Mellomalderyrke
Lobnja

Lobnja (russisk Ло́бня) er ein by i Moskva oblast i Russland med om lag 65 000 innbyggjarar. Han ligg rundt 27 km nord for Moskva. 

Lobnja vart grunnlagt i 1902 og fekk bystatus i 1961. 

Området er rikt på arkitektoniske monument, som det nygotiske godset Marfino (ni kilometer nordaust for byen), som vart bygt av feltmarskalk Pjotr Saltykov på 1770-talet og omfattande modernisert av grev Panin 1837–1839. Palasset er i gotisk stil, meint å minne om ei mellomalderborg. Trapper knyt det til ei brygge av kvit stein nede ved elva, dekorert med statuar av griffar. Vest for palasset står ei barokkkyrkje (1701–1707). Det er òg ei gotisk bru, stalar og to parkar i engelsk stil.

Innan to kilometer frå Marfino ligg godset Nikolskoje-Prozorovskoje, som inneheld eit nybarokt herskapshus av feltmarskalk Prozorovskij og ei nyklassisistisk kyrkje bygt på 1770-talet. Like ved ligg Rozjdestveno-Suvorovo, der den femkupla Jomfrufødselskyrkja vart byet av Barjatinskij-fyrstane rundt 1700.

Den eldste bygningen i området er Treeiningskyrkja i Tsjasjnikovo (fire kilometer frå Lobnja). Den elegante italienske dekoren hennar, som minnar om katedralen i Tsjudovklosteret, daterer kyrkja til tidleg på 1500-talet, då italienske arkitektar som Aloisio den nye var aktive i Russland. Kyrkja vart først dokumentert i 1585, då Tsjasjnikovo var eigd av Nikita Romanov, bestefaren til tsar Mikael I. På slutten av 1600-talet var godset eigd av Lev Narysjkin, onkel til Peter den store på morsida, som la til eit klokketårn og oppdaterte kyrkjedekoren til å samsvare med sin eigen Narysjkin-barokke smak.

Andre kjende landsbyar nær Lobnja er Zjostovo (sju kilometer mot nordaust) og Fedoskino (ti kilometer mot aust), kjent for sin tradisjonelle folkekunst, med respektive Zjostovo-måleri og Fedoskino-miniatyrar. Landsbyen Krasnaja Poljana, som no ligg i Lobnja, var staden der den tyske hæren kom nærast Moskva i 1941.

Bakgrunnsstoff 
 Marfino: Online museum

Kjelder 
 Denne artikkelen bygger på «Lobnja» frå , den 17. januar 2009. 
 

Busetnader grunnlagde i 1902
Bor i Nizjegorod oblast

Bor (russisk Бор) er ein by i Nizjegorod oblast i Russland med om lag 75 000 innbyggjarar (2007). Byen ligg på venstre (nordre) breidda av Volga, rett overfor Nizjnij Novgorod. Dei to byane er knytte saman med ei bru bygd i 1965 og med ferjer. 

I folketeljinga i 2002 hadde byen like over 60 000 innbyggjarar og den store folkeauken fram til i dag kjem av at dei tre urbanliknande busetnadane Nekljudovo, Oktjabrskij og Bolsjoje Pikino vart slegne saman med Bor. 

Bor vart grunnlagd på 1300-talet og fekk bystatus i 1938.

Av industri i byen finn ein skipsbygging og glasproduksjon. Den lokale glasfabrikken har laga glas for bilar og lastebilar frå GAZ og glas til bordbruk sidan 1934.

Kosmonauten Vjatsjeslav Zudov vart fødd i Bor.

Kjelder 
 Denne artikkelen bygger på «Bor (Nizjnij Novgorod oblast)» frå , den 17. januar 2009.

Bakgrunnsstoff 

Busetnader grunnlagde på 1300-talet
Byar ved Volga
Labinsk

Labinsk (russisk Лаби́нск) er ein by i Krasnodar kraj i Russland med om lag 60 000 innbyggjarar. Han ligg ved elva Bolsjaja Laba, ei sideelv til Kuban, rundt 150 km søraust for Krasnodar. 

Stanitsaen Labinskaja vart grunnlagt hausten 1841. Don-kosakkar var dei første nybyggjarane i den nye stanitsaen. I 1947 fekk han bystatus og namnet vart endra til det noverande Labinsk.

Økonomi og næringsliv 
Sidan byen ligg i eit viktig jordbruksområdet er økonomien til byen prega av næringsmiddelindustri.
Det finst òg annan lettindustri, mellom anna ein fottøyfabrikk og ein måling- og lakkfabrikk.

Kjelder 
 Denne artikkelen bygger på «Labinsk» frå , den 17. januar 2009. 
 

Busetnader grunnlagde i 1841
Bujnaksk

Bujnaksk (russisk Буйна́кск) er ein by i Republikken Dagestan i Russland med om lag 60 000 innbyggjarar. Han ligg ved foten av Kaukasusfjella, rundt 35 km sørvest for Makhatsjkala.

Han vart grunnlagt i 1834 som festnings-utposten Temir-Khan-Sjura (russisk Темир-Хан-Шура), nær ruinane av Balanjar frå mellomalderen. Han fekk bystatus i 1866. I 1920 var han senteret for den kortvarige Fjellrepublikken Nord-Kaukasus. 13. november 1920 erklærte den russiske regjeringa sjølvstyre til Dagestan under kongressen for dei dagestanske folka, som fann stad i Temir-Khan-Sjura. I 1922 vart bynamnet endra til Bujnaksk til ære for den revolusjonære Ullubij Bujnakskij.

I mai 1970 vart Bujnaksk sterkt råka av eit jordskjelv.

Kjelder 

 Denne artikkelen bygger på «Bujnaksk» frå , den 17. januar 2009. 

Busetnader grunnlagde i 1834
Irritasjon

Irritasjon er den fysiske eller mentale reaksjonen på ei plage.

Fysisk irritasjon kan koma av ein reaksjon mot eit kjemisk stoff, varme, stråling eller mekanisk stress, som eit slag mot huda. Bakterieinfeksjon kan òg føre til irritasjon, og til dømes gje ein sår hals. Irritasjon kan føra til raudning, opphovning og vabler i det irriterte området.

Mentalt kan vedvarande smerter, ein viss situasjon eller ulike handlingar føra til irritasjon. Dersom irritasjonen ikkje går over kan den irriterte utvikla sinne. Bevisst skapt irritasjon kan brukast i erting.

Kjelder 
 Denne artikkelen bygger på «Irritation» frå , den 19. januar 2009. 
 

Kjensler
Symptom
Fysiologi
Det europeiske flagget

Det europeiske flagget består av tolv gylne stjerner i sirkel på blå bakgrunn. Stjernene er plassert i sirkel for å symbolisera einskap og samhald. Talet på stjerner har alltid vore det same og har ikkje noko med talet på medlemsland å gjera. Det europeiske flagget vart fyrst teke i bruk av Europarådet i 1955 for å representera heile Europa. Den europeiske unionen tok i bruk flagget i 1986, etter samtykke frå Europarådet. I dag vert flagget nytta av begge organisasjonane.

Bakgrunnsstoff 

 Conceil de l'Europa

Europeiske flagget
Flagg
Flagg
Europeiske flagg
Dubna (fleirtyding)

Dubna kan vise til:
 Dubna – ein by i Moskva oblast i Russland
 Dubnaelva – ei elv i Russland, sideelv til Volga
 Dubna i Latvia – ei elv i Latvia, sideelv til Daugava
Belebej

Belebej (russisk Белебе́й) er ein by i Republikken Basjkortostan i Russland med om lag 60 000 innbyggjarar. Byen ligg 150 km sørvest for Ufa. 

Busetnaden vart grunnlgd i 1715 og fekk bystatus i 1781. 

Busetnader grunnlagde i 1715
Kotlas

Kotlas (russisk Котлас) er ein by sør i Arkhangelsk oblast i Russland med om lag 60 000 innbyggjarar. Han ligg ved samløpet av elvane Nordre Dvina og Vytsjegda. 

Byen har ein av dei største papirfabrikkane i Russland og er eit senter for tømmerindustri. I tillegg har han ei viktig elvehamn og er eit jernbaneknutepunkt.

Staden vart grunnlagd i 1890, men det har truleg vore busetnader i området lenge før den tid. Kotlas fekk bystatus i 1917.

Gulag 
Frå 1930-talet var Kotlas ein stad for deportasjon av kulakar, som eit senter for skogsindustri. Det vart styrt av Kotlaslag-divisjonen av Gulag. Seinare tok byen imot alle moglege menneske som vart undertrykt og tvangsflytta under Stalin-tida. Det var ein særskild stor polsk folkesetnad i området, med heile polske landsbyar som vart tvangsflytta hit på 1920- og 1930-talet.

Arbeidsleirar eksisterte innanfor byområda fram til 1953. Forutan skogsarbeid og papirindustri arbeidde fangane med bygging av fabrikkar, bustader, bruer og jernbanar. Dei fleste leirane var brakkeleirar utan vakter. 

I tillegg var Kotlas ein viktig transittstad for forviste som skulle fraktast lengre nord og aust, sidan byen hadde ein jernbaneterminal.

Bakgrunnsstoff 
 Kotlas og GULAG

Kjelder 
 Denne artikkelen bygger på «Kotlas» frå , den 17. januar 2009. 
 

Busetnader grunnlagde i 1890
Gulag
Tsjeremkhovo

Tsjeremkhovo (russisk Черемхово) er ein by i Irkutsk oblast i Russland med om lag 55 000. Han ligg rundt 130 km nordvest for Irkutsk. 

Byen vart grunnlagt i 1772 og fekk bystatus i 1917. Han er ein av kolgruvebyene i Irkutsk-kolbekkenet. Byen har òg ein stor industri. Den transsibirske jernbanen går gjennom byen.

Bakgrunnsstoff 
 Fakta om Tsjeremkhovo frå transsib.ru  (engelsk)

Kjelder 
 Denne artikkelen bygger på «Tsjeremkhovo» frå , den 17. januar 2009. 
 

Busetnader grunnlagde i 1772
Mikhajlovka

Mikhajlovka (kyrillisk skrift Миха́йловка) er ein by i Volgograd oblast i Russland med om lag 60 000 innbyggjarar. Han ligg ved elva Medveditsa, rundt 180 km nordvest for Volgograd. 

Han vart grunnlagt i 1762 som ein khutor (landsby) og kalla opp etter eigaren, Mikhail Sebrjakov (russisk: Миха́ил Себряко́в). Han fekk bystatus i 1948.

Kjelder 
 Denne artikkelen bygger på «Mikhajlovka» frå , den 17. januar 2009. 
 

Busetnader grunnlagde i 1762
Novoaltajsk

Novoaltajsk (russisk Новоалта́йск) ) er ein by i Altaj kraj i Russland med om lag 75 000 innbyggjarar (2008). Han ligg rundt 13 km nordaust for Barnaul.

Landsbyen Tsjesnokovka (russisk: Чесноковка) har vore kjend sidan midten av 1700-talet. I 1942 fekk han bystatus og i 1962 vart namnet endra til det noverande Novoaltajsk.

Kjelder 
 Denne artikkelen bygger på «Novoaltajsk» frå , den 17. januar 2009. 
 

Busetnader grunnlagde på 1700-talet
Uzlovaja

Uzlovaja (russisk Узлова́я) er ein by i Tula oblast i Russland med om lag 55 000 innbyggjarar. Han ligg 50 km søraust for Tula. 

Han vart grunnlagd i 1873 som ein busetnad ved jernbanestasjonen Khrusjtsjovskaja (russisk Хрущёвская). Namnet vart endra til Uzlovaja i 1877 og staden fekk bystatus i 1938.

Kjelder 

 Denne artikkelen bygger på «Uzlovaja» frå , den 17. januar 2009.

Bakgrunnsstoff

Busetnader grunnlagde i 1873
Sibaj

Sibaj (russisk Сиба́й) er ein by i Republikken Basjkortostan i Russland med om lag 65 000 innbyggjarar. Han ligg rundt 300 km søraust for Ufa, sør i Uralfjella. 

Staden vart grunnlagd i 1913 og fekk bystatus i 1955. 

Busetnader grunnlagde i 1913
Volzjsk

Volzjsk (russisk Волжск) er ein by i Republikken Mari El i Russland med om lag 55 000 innbyggjarar. Han ligg på venstre (nord) bredda av elva Volga, rundt 90 km søraust for Josjkar-Ola. 

Staden vart første gong nemnt på 1500-talet, men fekk først bystatus i 1940. 

Byar ved Volga
Talnakh

Talnakh (russisk Талнах) er ein del av byen Norilsk i Krasnojarsk kraj i Russland. Talnakh var tidlegare ein egen by, men vart i 2005 slått saman med Norilsk. Han ligg rundt 25 kilometer nord for Norilsk, ved foten av Putoranfjella på Tajmyrhalvøya. 

Byen er heimstad for gruvene som forsyner produksjonen av nikkel og andre metall i Norilsk sin metallurgiske industri. Mineralet talnakhitt er kalla opp etter Talnakh.

Frå 2001 vart det innført reiserestriksjonar for utlendingar og russarar som ikkje var busett i området og Talnakh var dermed ein såkalla lukka by. Restriksjonane gjeld òg etter samanslåinga i 2005, sidan òg Norilsk er ein lukka by.

Folketal

Kjelder 
 Denne artikkelen bygger på «Talnakh» frå , den 17. januar 2009. 
 

Krasnojarsk kraj
Lukka byar
Solnetsjnogorsk

Solnetsjnogorsk (russisk Солнечного́рск) er ein by i Moskva oblast i Russland med om lag 55 000 innbyggjarar. Han ligg ved bredda av innsjøen Senezj, 65 km nordvest for Moskva. 

Opphavleg var staden ein landsby ved namn Solnetsjnaja Gora (tyder «Solbakken»). I 1938 fekk han bystatus og namnet vart endra til Solnetsjnogorsk.

Kjelder 
 Denne artikkelen bygger på «Solnetsjnogorsk» frå , den 17. januar 2009. 
 

Busetnader grunnlagde i 1928
Mikhajlovsk i Stavropol kraj

Mikhajlovsk (russisk Миха́йловск) er ein by i Stavropol kraj i Russland med om lag 60 000 innbyggjarar. Han ligg rundt 10 km nord for Stavropol. 

Han vart grunnlagt i 1784 som landsbyen Mikhajlovskoje (russisk: Миха́йловское) og vart seinare ein kosakk-stanitsa. I 1870 var han ikkje lenger militært viktig og vart «degradert» tilbake til landsby igjen. I 1963 vart namnet endra til Sjpakovskoje (russisk: Шпа́ковское). Han fekk bystatus og namnet vart endra til Mikhajlovsk i 1999.

Kjelder 
 Denne artikkelen bygger på «Mikhajlovsk i Stavropol kraj» frå , den 17. januar 2009. 
 

Busetnader grunnlagde i 1784
Verkhnjaja Pysjma

Verkhnjaja Pysjma (russisk Ве́рхняя Пы́шма) er ein by i Sverdlovsk oblast i Russland med om lag 60 000 innbyggjarar. Byen ligg 10 km nord for Jekaterinburg. 

Busetnaden har opphav i landsbyen Pysjminskoje (etter elva Pysjma) som dukka opp her i 1660. Grunnlegginga vert rekna som 1854 og ei kopargruve vart opna her i 1856. Han fekk bystatus i 1946.

Bakgrunnsstoff 
 Om Verkhnjaja Pysjma

Busetnader grunnlagde i 1854
Borovitsji

Borovitsji (russisk Боровичи) er ein by i Novgorod oblast i Russland med om lag 55 000 innbyggjarar. Han ligg lengst nord i Valdajhøgdene, 160 km aust-nordaust for Novgorod. 

Byen ligg ved elva Msta og like oppfor frå Borovitsji ligg dei kjente Msta-strykA, som er populære hos turistar.

Historie 
Busetnaden vart først nemnt i 1495. Han fekk status som by i 1770 av Katarina II. Den viktigaste levevegen til byen var å lose skip gjennom stryka på elva Msta, som var ein del av ein viktig vassveg som knytte det sentrale Russland til Austersjøen (derfor finst eit ror på byvåpenet som vart godkjend av Katarina II). Men ved midten av 1800-talet hadde Msta-elva som transportrute vorte mindre viktig, og etter opninga av Volga-Austersjøkanalen og jernbanen Moskva–Sankt Petersburg.

På 1800-talet vart det i nærleiken av Borovitsji funne førekomstar av ei spesiell leire som egna seg til eldfast teglstein og den første fabrikken for produksjon av eldfast teglstein i området opna i 1855. I 1878 gjorde eit sidespor til jernbanen Moskva–Sankt Petersburg ved Uglovka-stasjonen det mogeleg å opprette fleire store fabrikker for slik produksjon i 1880. Òg i dag er ein stor del innbyggjarane tilsett i teglstein-industrien.

Under den andre verdskrigen var det ein krigsfangeleir i Borovitsji, der det frå 1944 til 1947 var fleire tusen fangar. Leiren vart oppløyst i 1953.

Bakgrunnsstoff 
 Offisiell nettstad for Borovitsji

Kjelder 
 Denne artikkelen bygger på «Borovitsji» frå , den 17. januar 2009.